**Wyt ti eisiau gwneud gwahaniaeth i fywydau pobl ifanc yng Nghymru?**

**Ni yw’r Panel Ymgynghorol Pobl Ifanc, ac rydyn ni wedi bod yn cynghori Comisiynydd Plant Cymru ar waith y tîm ers 2016. Rydyn ni’n grŵp o bobl ifanc o bob rhan o Gymru ac rydyn ni’n edrych am fwy o aelodau i ymuno â ni.**

**Beth mae’r Comisiynydd yn gwneud?**

Mae’r Comisiynydd yn hybu ac yn diogelu hawliau a lles plant a phobl ifanc yng Nghymru.

**Pwy rydyn ni angen?**

Rydyn ni angen bobl ifanc o ledled Cymru sy’n:

* 11-17 oed
* Hyderus i rannu eu syniadau a’u barn gydag eraill.
* Sydd â diddordeb yn un o'r pynciau canlynol: Iechyd Meddwl, Tlodi, Cydraddoldeb, Anghenion Dysgu Ychwanegol (ADY)

(Os ydych chi'n 17 oed ac yn troi'n 18 yn ystod eich tymor mae hyn yn iawn, fe fyddwn yn blaenoriaethu'r rhai fydd o dan 18 oed am flwyddyn gyntaf eu tymor o leiaf).

Rydyn ni eisiau byw a gweithio yng Nghymru mwy cyfartal, lle mae gwahaniaeth yn cael ei ddathlu a'i werthfawrogi a lle mae gan bawb gyfle cyfartal beth bynnag eu cefndir. Felly rydym yn croesawu ceisiadau gan bawb ac yn arbennig yn annog pobl ifanc â chefndiroedd amrywiol a phrofiadau byw i ymgeisio am y rôl hon.

**Beth fyddi di’n gwneud?**

* **Cefnogi’r** Comisiynydd a’r tîm i wneud penderfyniadau da ar ran plant a phobl ifanc
* **Gwrando** i’r pobl ifanc ar y panel a dysgu am eu profiadau
* **Cynghori’r** Comisiynydd trwy gynnig syniadau newydd ac adborth
* **Dylanwadu** ar bolisi a chreu newidiadau positif ar gyfer pobl ifanc Cymru trwy waith y Comisiynydd
* **Codi llais** dros materion sy’n effeithio pobl ifanc

**Beth yw'r manteision i ti?**

Yn ystod dy amser ar y panel, bydd ein tîm yn cefnogi ti i fwynhau’r hawliau canlynol:

* Dylai plant a phobl ifanc cael eu trin yn gyfartal
* Mae gennyt ti’r hawl i rywun wrando arnat ac i gael dy gymryd o ddifri
* Mae gennyt ti’r hawl i ddarganfod a rhannu gwybodaeth ac i ddweud dy farn
* Mae gennyt ti’r hawl i gwrdd â ffrindiau ac ymuno â grwpiau
* Mae gennyt ti’r hawl i fod y gorau gallet fod

Gallet ti ddarllen mwy am yr hyn mae ein haelodau presennol wedi’i ddweud am y profiad yma:

[Panel Ymgynghorol](https://www.complantcymru.org.uk/amdanon-ni/paneli-ymgynghorol/panel-ymgynghorol-pobl-ifanc/)

[Adroddiad Blynyddol](https://www.complantcymru.org.uk/wp-content/uploads/2023/10/Adroddiad-Blynyddol-a-Chyfrifon-CPC-2022-23_Terf.pdf)

**Beth mae rhaid i ti wneud?**

1. **Cymryd rhan mewn sesiynau ar-lein – Dydd Llun 29ain Ionawr neu Ddydd Mercher 31ain o Ionawr o 5:30yh tan 6:30yh**
2. **Cymryd rhan mewn tri chyfarfod bob blwyddyn.**

- Cyfarfod wyneb-yn-wyneb ar y **13eg Chwefror 2024 (GOGLEDD CYMRU)** neu’r **15fed Chwefror 2024 (DE CYMRU)** – Lleoliadau i’w cadarnhau

- Cyfarfod ar-lein ar y cyd gyda’r Panel Oedolion ar y **31ain Gorffennaf 2024**

- Cyfarfod wyneb-yn-wyneb ar y **29ain Hydref 2024 (GOGLEDD CYMRU)** neu’r **31ain Hydref 2024 (DE CYMRU)** – Lleoliadau i’w cadarnhau

Fel cyfle ychwanegol, gall aelodau’r panel hefyd gwrdd ar-lein fel grŵp i ddal fyny gyda’r Comisiynydd.

**Cadw mewn cysylltiad ȃ ni rhwng y cyfarfodydd trwy ebost neu tecst.**

**Mae cyfleoedd ychwanegol dewisol i gymryd rhan mewn gwaith arall e.e. cyfweliadau; digwyddiadau neu brosiectau, os ydych yn dewis.**

**Beth arall?**

Mae lle ar y panel yn para am ddwy flynedd.

Bydd angen i ti gwneud dy ffordd dy hun i gyfarfodydd a chyfleoedd ychwanegol, ond bydd y Comisiynydd yn talu costau teithio rhesymol i ti ac i oedolyn (os oes angen rhiant/gwarchodwr i ddod gyda chi).

Os wyt ti o dan 16, byddwn yn rhoi gwybod i'ch rhieni / gofalwyr.

***Sylwer os gwelwch yn dda – rydym yn blaenoriaethu ceisiadau gan bobl ifanc sydd heb gael cyfle eto i fod ar banel.***

**Sut mae gwneud cais?**

Drwy lenwi ffurflen gais a dweud mwy wrthyn ni amdanat dy hun yn ysgrifenedig neu mewn fideo. Am rhagor o wybodaeth a ffurflen gais ewch i'n tudalen recriwtio: [http://www.complantcymru.org.uk/cym/recriwtio/](http://www.complantcymru.org.uk/cymamdanon-ni/recriwtio/).

**Y dyddiad cau yw: *18fed Rhagfyr 2023***

**Ble allwch ddod o hyd i ragor o wybodaeth?**

Os hoffet ti siarad â rhywun am y cyfle yma, neu angen cefnogaeth gyda'ch cais, ffonia’r swyddfa ar 01792 765600 a gofyn am Jordan Doherty neu danfona ebost atom i’r cyfeiriad yma: post@complantcymru.org.uk.

**Beth Nesa?**

Byddwn ni’n cysylltu â thi am dy gais ym mis Ionawr 2024.